**Vise noi**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-au plecat în nopți albastre

Visele să fie vise

Și-n luminile de astre

Sunt cuprinse și înscrise.

Fremătând în depărtare

C-orice seară se adună

Parcă-ar da o întrebare

Clipocelilor de Lună.

Le ascult s-aud ce spune

Fiecare dintre ele

Însă văd doar ca pe strune

Cum se șterg din ceruri stele.

Undeva căzând aproape

Să-nflorească liniștite

Aprinzându-se pe ape

Flori de nuferi răstignite.

Zorii când desfac bujorii

Ca un fluture zănatic

Îmi adun din centrul florii

Lacom aurul sălbatic.

Ca din el să bat monete

Cu aversuri și reversuri

Pe o parte în momente,

Pe-alta - dorurile-n versuri.

Serii ca neînțeleptul

Să-i dau banii în colinde

Ca să cumpăr iar acceptul

Stele noi de a-mi aprinde.

Victor Bragagiu